laion/Wikipedia-Exotic huggingface dataset:
Johannes Kumel

Johannes Kumel (28. aprill (vkj)/ 10. mai 1870 Ungru vald, Ridala kihelkond, Läänemaa – 1. detsember 1924 Tallinn) oli Eesti politseinik. Ta oli kordnik Tallinna 5. politseijaoskonnas. 1. detsembril 1924 seisis ta postil Kaarli kiriku juures. Talle tungis kallale 1. detsembri riigipöördekatse käigus kallale kommunistide salk, vastuhakkamisel ta tapeti. Ridala koguduse personaalraamat. Kiideva ja Ungru vald, 1867–1901. Eesti Rahvusarhiiv, EAA.1249.1.162, leht 140 Haud Tallinna Rahumäe kalmistul
Joonase lähetamine

"Joonase lähetamine" (ka "Joona lähetamine") on Rudolf Tobiase 1907. aastal kirjutatud oratoorium. Tegemist on esimese Eesti oratooriumiga. Kui näiteks Artur Kapi 1929. aastal loodud oratooriumi "Hiiob" esmaettekanne oli 1931. aastal, siis "Joonase lähetamine" kõlas Eestis alles 80 aastat pärast selle esiettekannet Saksamaal. See toimus 25. mail 1989 Estonia kontserdisaalis dirigent Peeter Lilje juhatusel. Toomas Velmet: "Joonase lähetamine"! Kellele ja kuhu?" Sirp, 28. november 2008
Keskkonnaarvestus

Keskkonnaarvestus (inglise keeles environmental accounting) on raamatupidamise osa, kus selgitatakse välja, kui palju toorainet ja energiat kulub toote või teenuse tootmiseks ja/või osutamiseks ja mis on selle keskkonnamõju rahaline väärtus olelusringi jooksul. Keskkonnajuhtimissüsteem Olelusringi hindamine Säästva arengu sõnaseletusi. Säästva Eesti Instituut, SEI Tallinn. [1] (vaadatud 13.11.2011)
Empress

Empress (endine Nordic Empress, 2004–2008: Empress of the Seas) on ristluslaev, mis kuulub firmale Royal Caribbean Cruises Ltd. ja mida käitab Royal Caribbean International. Aastatel 2008–2016 käitas laeva teine tütarfirma, Hispaania laevakompanii Pullmantur Cruises. Laev (tehasenumber G29) ehitati Chantiers de l'Atlantique'i laevatehases Saint-Nazaire'is Prantsusmaal 1990. aastal. 2002. aastani oli Empress of the Seas üks Royal Caribbean Internationali laevadest Libeeria lipu all ja 2002–2008 Bahama lipu all. Hiljem Malta lipu all oli Empressi baassadam Tallinn, kus laevatäis inimesi lõpetas kruiisireisi ja Empress võttis peale uued reisijad, kes saabusid Pullmantur Airi Boeing 747-ga Tallinna lennujaama. Tallinnast sõitis laev Peterburi. Empress ootab turiste Tallinna Vanasadamas Pullmantur Cruisese logo korstnal Empressi lipp Empress Helsingi sadamas (2013) Kruiisilaevade loend Fakta om fartyg (rootsi keeles) GL-Register-No : 107404 (inglise keeles) ShipParade (inglise keeles) Empress PDF (inglise keeles) Galerii: Hispaania kruiisituristide pidulik vastuvõtmine Tallinna lennujaamas Laeva andmed Royal Caribbean Cruisese kodulehel (inglise keeles)
Keskkonnamuutustele kohanemise tippkeskus

Keskkonnamuutustele kohanemise tippkeskus (Centre of Excellence in Environmental Adaptation, ENVIRON) on Eesti Maaülikooli juures asuv Eesti teaduse tippkeskus. Tippkeskus loodi 2011. aastal. Selle juht on Maaülikooli professor Ülo Niinemets.
Kultuuritõkestus

"Kultuuritõkestus" (originaalis "Culture Jam") on Kalle Lasna raamat. Raamat "Culture Jam" ilmus 1999. aastal. Eesti keeles ilmus raamat pealkirjaga "Kultuuritõkestus: Ameerika naeruvääristamine" 2005. aastal kirjastuselt Tänapäev. Raamatu tõlkis Siim Vatalin. Raamatu oluliseks mõtteks on tarbimisühiskonna kriitika ning soovitus: suurim võimalik heaolu vähima võimaliku tarbimise kaudu. "Jaanus Välja retsensioon raamatule". Originaali arhiivikoopia seisuga 23. märts 2014. Vaadatud 17. novembril 2011.
Martin Hehn

Johann Martin Hehn (31. august 1743 Römershofen (praegu Königsbergi linnaosa), Haßberge kreisis, Alam-Frangimaa – 16. juuni / 27. juuni 1793 Otepää) oli Eesti vaimulik ja kirjanik. Põlvnes Hinternahist pärit suguvõsast. Lõpetas Coburgis gümnaasiumi. Aastatel 1763–1766 õppis ta (immatrikuleeriti 13. mail 1763) Halle ülikoolis. Aastatel 1766–1769 töötas ta Tartu ühendatud kroonu- ja linnakooli rektorina. Ordineeriti 20. augustil / 31. augustil 1769 õpetajaks. Ta oli aastatel 1769–1776 Tartu Jaani koguduse abiõpetaja. Aastatel 1776–1793 oli ta Otepää Maarja koguduse õpetaja. Hehn tegutses ka jutukirjanikuna, ta oli esimese eestikeelse ilmaliku juturaamatu "Jutto Nink Moistu Könne, Ma-Rahwa Tullus Nink Röömustamisses trükkitu" (Dorpat 1778) autor. Tema poeg Gustav Heinrich Hehn oli Otepää Maarja koguduse õpetaja, teine poeg Bernhard Gottlieb Hehn oli algul Rannu Püha Martini koguduse õpetaja, hiljem Otepää Maarja koguduse õpetaja. Die evangelischen Prediger Livlands bis 1918. Böhlau Verlag Köln, Wien 1977 http://www.utlib.ee/ekollekt/eeva/index.php?lang=et&do=autor&aid=125
Rapuntsel

Rapuntsel (Phyteuma) on taimeperekond kellukaliste sugukonnast. Eestis kasvab pärismaisena selle perekonna liik tähk-rapuntsel. Perekonnas on kokku 40–45 liiki. Mitmeid liike kasvatatakse ilutaimedena. Phyteuma charmelii – südajalehine rapuntsel Phyteuma hemisphaericum – austria rapuntsel Phyteuma humile – madal rapuntsel Phyteuma nigrum – must rapuntsel Phyteuma orbiculare – kerarapuntsel Phyteuma ovatum – munajas rapuntsel Phyteuma persicifolium – aadria rapuntsel Phyteuma scheuchzeri – Scheuchzeri rapuntsel Phyteuma spicatum – tähk-rapuntsel
1office

1Office on Eesti kapitalil põhinev rahvusvaheline ettevõte, mille kontorid on Tallinnas, Helsingis, Stockholmis ja Londonis. Emaettevõtte 1Office Group OÜ omandis on 100% 1Office Eesti OÜ, 1Office Finland Oy, 1Office Sweden AB ja First Office UK Ltd osadest. Ettevõtte ärimudel on bürooruumide ja äriteenuste pakkumine. Äriteenused on raamatupidamine, virtuaalkontor, sekretäri- ja juriidilised teenused. 1Office Group Ettevõtte taustainfo - Inforegister
Tähk-rapuntsel

Tähkjas rapuntsel (Phyteuma spicatum) on rapuntsli perekonda kuuluv kellukaliste sugukonna taimeliik. Ta kasvab Eestis pärismaisena ja on looduskaitse all. Tähk-rapuntsel andmebaasis eElurikkus
Sovereign

Sovereign (endine Sovereign of the Seas) on esimene Sovereign-klassi ristluslaev, mis kuulub firmale Royal Caribbean Cruises Ltd. ja mida käitas Royal Caribbean International ja alates 2009. aastast käitab teine tütarfirma, Hispaania laevakompanii Pullmantur Cruises. Laev ehitati 1987. aastal Chantiers de l'Atlantique'i laevatehases Saint-Nazaire'is Prantsusmaal. Malta lipu all kasutatakse Sovereignit Vahemerel. "Fakta om fartyg". Originaali arhiivikoopia seisuga 6.09.2012. Vaadatud 3.08.2013.(rootsi keeles) ShipParade (inglise keeles) Laeva kutsung, IMO-number, asukoht ja pildid saidil marinetraffic.com
Otto I (Braunschweig-Lüneburg-Harburg)

Otto I (1495–1549) oli Braunschweig-Lüneburgi hertsog ja Lüneburgi vürst (Otto VI nime all) aastatel 1520–1527 ning Harburgi isand aastatel 1527–1549. Otto abiellus aastal 1527 Meta von Campega (suri aastal 1580) ja nad said 7 last: Anne (1526–1527) Otto (1527) Ernst (1527–1540) Otto II (1528–1603) Friedrich (1530–1533) Margarete (1532–1539) Susanna (1536–1581) Welfide dünastia koduleht
Jaan Mikkel

Jaan Mikkel (sündinud 13. novembril 1937 Tartus) on eesti teatritegelane. Jaan Mikkel õppis Tartu Linna 2. Mittetäielikus Keskkoolis, Tartu 1. Keskkoolis, Tartu 2. Keskkoolis ja 1966–1968 Tartu Kaugõppe Keskkoolis. Ta on läbinud 6-päevase koolituse Moskva Riiklikus Teatrikunsti Instituudis (GITIS) ning olnud 1989. aastal 35 päeva stažöör Stockholmi Linnateatris. Jaan Mikkel alates 1958. aastast köitetöölisena Tartu trükikojas Pioneer, seejärel kuni 1968. aastani Hans Heidemanni nimelises trükikojas. 1968–1973 oli ta Vanemuise peaadministraator, 1973–1980 Draamateatri lavastusala juhataja, 1980–2005 Estonia lavastusala juhataja ja tehniline direktor. Mikkel oli 1974–1997 Eesti Riiklikus Kunstiinstituudis lavatehnika ja -tehnoloogia ning -ohutustehnika õpetaja ning pidanud 2009 ja 2010 loenguid lavatehnilistele töötajatele lavatehnikast ja tehnoloogiast, teatriehituse ajaloost ja ohutustehnikast. Jaan Mikkel kuulub alates 1972. aastast Eesti Teatriliitu (varem Eesti NSV Teatriühing). Raamat "Vaade lava tagant", Eesti Teatriliit, 2007 Raamat "Lavast ja lavatehnikast", Eesti Teatriliit, 2012 "Õppereis Rootsi" – Reede, 20. oktoober 1989 "Lavatehnikud Bostonis" – Sirp, 24. mai 1991 "Rahvusooper Estonia Teatris" – Sirp, 28. august 1998 1997 Kaarel Saha preemia 2004 Valgetähe V klassi teenetemärk 2006 Eesti Teatriliidu lavastust ettevalmistava töötaja auhind Eesti riiklike teenetemärkide kavaleride andmebaas presidendi kantselei kodulehel (president.ee).
Ökoregioon

Ökoregioon ehk bioregioon (inglise ecoregion) on maismaa või veekogu suurjaotis, mille defineerimisel puudub üksmeel. Maailma Looduse Fond (WWF) defineerib ökoregiooni kui suhteliselt suurt piirkonda maismaal või vees, mida iseloomustab piirkonnale eriomane kliima ja ökoloogilised parameetrid (kooslused), samuti eriomane (distinktiivne) taimkate ning loomastik. Selle määratluse järgi on maailmas eristatud 825 maismaa ja 450 magevee ökoregiooni[viide?]. Bioregionalism Riikkond Eesti eElurikkuse sõnastik. [1][alaline kõdulink] (vaadatud 16.11.2011)
Kazys Merkis

Kazys Merkis (sündinud Kazys Markevičius; 28. jaanuar 1905 Liepāja, Läti – 21. august 1980 Boston, USA) oli Leedu poksija ning Leedu ja USA maletaja. Ta harrastas veel maadlust, jalgrattasporti ja laskmist. Merkis (siis veel Markevičius) osales kergekaalus (kuni 135 naela ehk 61,2 kg) 1928. aasta Amsterdami olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja. See oli Leedu esindaja esimene poksivõistlus nüüdisaegsetel olümpiamängudel. Merkis põgenes 1944. aastal Saksamaale ja 1949. aastal USA-sse. Ta sai hiljem tuntuks maletajana ja eriti kirimaletajana ning tuli sellel alal ka 1957. aastal USA meistriks. 9. suveolümpiamängude poksivõistlus. Amsterdam 1928. Tulemused inglise keeles Kazys Merkis veebisaidil Olympedia (inglise)
Juozas Vinča

Juozas Vinča (ameerikapäraselt Joe Vincha; 27. november 1905 Šiauliai – 29. august 1990 Boston) oli Leedu poksija. Vinča osales poolraskekaalus (kuni 175 naela ehk 79,4 kg) 1928. aasta Amsterdami olümpiamängude poksivõistlustel, kuid kaotas veerandfinaalis oma kohtumise hilisemale 4. koha saajale Donald McCorkindale'ile (Lõuna-Aafrika Liit) ja jäi edasisest medaliheitlusest välja. Vinča poksis aprillist 1929 kuni veebruarini 1933 elukutselisena. Ta osales kokku 23 kohtumisel ning võitis neist 14 (neist 12 nokaudiga) ja kaotas 9 (neist 5 nokaudiga) kohtumist. Vinča loobus käevigastuse tõttu edasisest elukutselise karjäärist. Ta proovis küll hiljem Euroopas uuesti, kuid taas segas vigastus. Ta töötas hiljem politseinikuna Klaipėdas. Ta põgenes Teise maailmasõja ajal Saksamaale ja pärast seda USA-sse. Ta osales 1950. aastate algul veel ameerika maadluse etendustel. 9. suveolümpiamängude poksivõistlus. Amsterdam 1928. Tulemused inglise keeles Juozas Vinča veebisaidil Olympedia (inglise) Juozas Vinča (Joe Vincha) lehel BoxRec. Inglise keeles
Erechtheion

Erechtheion (vanakreeka keeles Ἐρέχθειον) on Ateena akropolil asuv tempel. See on atika-joonia stiilis marmorhoone, mis praegusel kujul valmis vahemikus 421–407 eKr, asendades osaliselt suurt jumalanna Athena templit, mis pärines 6. sajandist eKr. Erechtheion on Parthenoni kõrval Ateena akropoli kuulsaim ehitis, seda eelkõige nn karüatiidide koja tõttu, mille talastikku kannab kuus naisekujulist sammast. Erechtheion on saanud nime Erechtheuse järgi. Selles austati Athenat kui Ateena linna kaitsjat (Athena Polias), ent seal olid altarid ka mitmele teisele jumalusele ja kangelasele, sh Zeusile, Poseidonile (lisanimega Erechtheus), Hephaistosele ja Butesele.
Amatsoonid

Amatsoonid on vanakreeka mütoloogias naissõdalased, kes elasid Väike-Aasias. Amatsoone kirjeldatakse meestevaenulikena. Nad kasutasid naaberrahvaste mehi soo jätkamiseks, kusjuures ellu jäeti vaid sündinud tüdrukud, poisid anti ära või tapeti. Kreeka rahvaetümoloogias on nimetust "amatsoonid" tõlgendatud kui 'ilma rinnata' (vanakreeka keeles a- 'ilma' + mazos 'rind'), sest arvati, et nad lõikasid vibu hõlpsamaks käsitsemiseks maha oma parema rinna. Amatsoonide maale tungis Herakles, et saada kätte amatsoonide kuninganna Hippolyte vöö. Selle käigus tappis ta tahtmatult Hippolyte. Hippolyte oli vanakreeka mütoloogias amatsoonide kuninganna, sõjajumala Arese ja amatsoonide kuninganna Otrera vanim tütar. Ta päris emalt amatsoonide kuninganna tiitli. Theseus röövis amatsoon Antiope (mõne müüdi järgi Hippolyte), põhjustades sellega amatsoonide rünnaku Ateena vastu. Amatsoonidega kohtuvad oma retkel argonaudid. Amatsoonid võitlesid Trooja sõjas troojalaste poolel ja nende valitseja Penthesileia langes Achilleusega võideldes. Amatsoone kujutatakse (enamasti pükse kandvana) sageli kreeka vaasimaalidel, reljeefidel ja skulptuuris, samuti hilisemas kunstis. Eriti armastatud teema on nn amatsonomahhia (vanakreeka amazonomachia) ehk kreeklaste müütiline võitlus amatsoonidega.
Nikolai Grišunin

Nikolai Grišunin (lätipäraselt Nikolajs Grišuņins; sündinud 11. augustil 1984) on Läti poksija. Ta on vähemalt kaheksakordne Läti meister – poolraskekaalus (kuni 81 kg) aastatel 2008, 2009 ja 2011–2013 ning raskekaalus (kuni 91 kg) aastatel 2014–2016. Ta osales keskkaalus (kuni 75 kg) 13. maailmameistrivõistlustel (Mianyang Shi, 2005) kus kaotas 2. ringis oma kohtumise ja jäi edasisest medaliheitlusest välja, poolraskekaalus (kuni 81 kg) 15. maailmameistrivõistlustel (Milano, 2009), kus kaotas 1. ringis oma kohtumise ja jäi edasisest medaliheitlusest välja, 17. maailmameistrivõistlustel (Almatõ, 2013), kus kaotas 2. ringis oma kohtumise ja jäi edasisest medaliheitlusest välja ning raskekaalus (kuni 91 kg) 18. maailmameistrivõistlustel (Doha, 2015) kus kaotas 2. ringis oma kohtumise ja jäi edasisest medaliheitlusest välja. Ta sai pronksmedali poolraskekaalus (kuni 81 kg) 37. Euroopa meistrivõistlustel (Liverpool, 2008), kaotades poolfinaalis hilisemale kuldmedalivõitjale ja Euroopa meistrile Oleksandr Ussõkile (Ukraina) ning raskekaalus (kuni 91 kg) 41. Euroopa meistrivõistlustel (Samokov, 2015), kaotades poolfinaalis hilisemale hõbemedalivõitjale Igor Jakubowskile (Poola). Ta osales II kergekeskkaalus (kuni 69 kg) 35. Euroopa meistrivõistlustel (Pula, 2004), kus kaotas 1. ringis oma kohtumise ja jäi edasisest medaliheitlusest välja. Ta osales poolraskekaalus (kuni 81 kg) 38. Euroopa meistrivõistlustel (Moskva, 2010), kus kaotas veerandfinaalis hilisemale pronksmedalivõitjale Artur Hatšatrjanile (Armeenia) ja jäi edasisest medaliheitlusest välja, 39. Euroopa meistrivõistlustel (Bakuu, 2011), kus kaotas 2. ringis hilisemale hõbemedalivõitjale Nikita Ivanovile (Venemaa) ja jäi edasisest medaliheitlusest välja ning 40. Euroopa meistrivõistlustel (Minsk, 2013), kus kaotas 1. ringis oma kohtumise ja jäi edasisest medaliheitlusest välja. Ta on poksinud alates novembrist 2016 elukutselisena. Ta on pidanud seni (seisuga 15. juuni 2019) kokku 13 kohtumist ning on võitnud neist 11 kohtumist (neist 5 nokaudiga), kaotanud 1 ja viigistanud 1 kohtumise. Läti meistrivõistlused poksis. Tulemused inglise keeles 13. maailmameistrivõistlused poksis. Mianyang Shi 2005. Tulemused inglise keeles 15. maailmameistrivõistlused poksis. Milano 2009. Tulemused inglise keeles 17. maailmameistrivõistlused poksis. Almatõ 2013. Tulemused inglise keeles 18. maailmameistrivõistlused poksis. Doha 2015. Tulemused inglise keeles 37. Euroopa meistrivõistlused poksis. Liverpool 2008. Tulemused inglise keeles 41. Euroopa meistrivõistlused poksis. Samokov 2015. Tulemused inglise keeles 35. Euroopa meistrivõistlused poksis. Pula 2004. Tulemused inglise keeles 38. Euroopa meistrivõistlused poksis. Moskva 2010. Tulemused inglise keeles 39. Euroopa meistrivõistlused poksis. Bakuu 2011. Tulemused inglise keeles 40. Euroopa meistrivõistlused poksis. Minsk 2013. Tulemused inglise keeles Nikolai Grišunin (Nikolajs Grisunins) lehel BoxRec. Inglise keeles
Enooleetrid

Enooleetrid on küllastumata orgaanilised ühendid, mille molekulis sisaldub alkoksürühm (–OR) kaksiksidemega seotud süsinikuaatomi juures. Seega enooleetrid on α-alkoksüalkeenid üldvalemiga R1R2C=CR3OR4, milles R1, R2 ja R3 võib olla H; Alk või Ar ning R4 on Alk või Ar. Enooleetrite alamklassi moodustavad vinüülrühma sisaldavad vinüüleetrid valemiga H2C=CHOR. Enooleetrite lihtsaimad näited on etüülvinüüleeter (CH2=CHOC2H5), divinüüleeter (CH2=CHOCH=CH2) ja 2,3-dihüdrofuraan. Enooleetrite molekulis olev kaksikside astub kergesti mitmesugustesse liitumisreaktsioonidesse. Suur aktiivsus tuleneb kaksiksidemega seotud hapnikuaatomi vaba elektronpaari osavõtust reaktsiooni käigus resonantsstruktuuri moodustumisest. Enoolid Enamiinid Vinüülestrid
Formosa Queen

Formosa Queen oli ristluslaev, mis ehitati 1970. aastal Soomes Wärtsilä laevatehases kui Song of Norway. Hiljem kandis laev teisi nimesid: aastail 1997–2004 Sundream, aastail 2004–2006 Dream Princess, aastail 2006–2007 Dream, 2007. aastal Clipper Pearl, 2008. aastal Clipper Pacific, 2009. aastal Festival, aastail 2009–2012 Ocean Pearl ning lõpuks Formosa Queen. Laev tehasenumbriga 392 ehitati Oy Wärtsilä Ab laevatehases Helsingis Soomes 1970. aastal. Song of Norwayd käitas Royal Caribbean Cruise Line ja alates 2010. aastast laevakompanii Quail Travel's Happy Cruises. Ocean Pearl, mis kandis Marshalli Saarte lippu, pandi 2011. aasta septembris jälle müüki ning laeva ostis Formosa Queen Corp. Alates 1. juunist 2012 sõitis Formosa Queen Panama lipu all, kuni müüdi 2013. aasta lõpul vanarauaks ja lammutati 2014. aastal. Aastail 2001–2004 käis Sundream korduvalt Tallinna Vanasadamas. Sundream Vanasadamas (2001) Ristluslaevade loend Fakta om fartyg (rootsi keeles) VeriStarInfo (inglise keeles) ShipParade(inglise keeles) ISP Issues Statement on Happy Cruises (inglise keeles) Happy Cruises Shuts Down? (inglise keeles)
Johannes Üts

Johannes Üts (1. november 1931 – 12. juuni 1981 Põlva) oli Eesti majandustegelane. Johannes Üts lõpetas Elva Keskkooli 1950. aastal. Aastal 1955 lõpetas ta Eesti Põllumajanduse Akadeemia ning asus 1955. aastal tööle Põlvamaal Ühenduse kolhoosis masina-traktorijaama agronoomina. 1956. aastal määrati ta Ühenduse kolhoosi esimeheks. Kolhooside liitmise ajal määrati ta Võidu kolhoosi esimeheks, kellena töötas 1971. aastani, seejärel oli ta aastatel 1971–1981 Põlva kolhoosi juhatuse esimees. 1974 anti talle aunimetus Eesti NSV teeneline agronoom. Johannes Üts oli aastail 1959–1963 Eesti NSV Ülemnõukogu V ja 1980–1981 X koosseisu saadik, aastatel 1962–1966 lisaks veel NSVL Ülemnõukogu liige. Ta on maetud Põlva kalmistule. Elva Gümnaasiumi vilistlased Kalmistute register HAUDI Rahvusarhiivi fotode andmebaas. Üts, Johannes Jaani poeg - Põlva rajooni kolhoosi Võit esimees, NSV Liidu Ülemnõukogu saadik (1962)
Vladimir Sorokin

Vladimir Georgievitš Sorokin (Владимир Георгиевич Сорокин) (sündinud 7. augustil 1955 Bõkovos Moskva oblastis) on vene postmodernne proosa- ja näitekirjanik, üks populaarsemaid[viide?] tänapäeva vene kirjanikke. "Sinine pekk". Hotger, 2002. Tõlkinud Ott Arder, Jüri Ojamaa. ISBN 9985839994 "Opritšniku päev". Argo, 2009. Tõlkinud Aila Tomingas. ISBN 9789949438792 "Suhkrust Kreml". Argo, 2012. Tõlkinud Aila Tomingas. "Tuisk". Tänapäev, 2012. Tõlkinud Jüri Ojamaa.
Ocean Star Pacific

Ocean Star Pacific on ristluslaev, mis kuulub firmale Corporacion de Cruceros Nacionales SA de CV ja mida aastail 1971–1995 käitas Royal Caribbean Cruise Line ja alates 2011. aastast käitab Mehhiko laevakompanii Ocean Star Cruises. Laev tehasenumbriga 393 ehitati Oy Wärtsilä Ab laevatehases Helsingis Soomes 1971. aastal ja sai nimeks Nordic Prince. Aastail 1995–2005 kandis laev nime Carousel, 2005–2006 Aquamarine, 2006–2008 Ariele ning 2008–2010 Aquamarine. Panama lipu all Ocean Star Pacificut kasutatakse kruiisidel Acapulcost. Ristluslaevade loend Det Norske Veritas (inglise keeles) Equasis "Fakta om fartyg". Originaali arhiivikoopia seisuga 2.08.2012. Vaadatud 3.08.2013. (rootsi keeles) ShipParade(inglise keeles)
Konrad Arras

Konrad Arras (14. juuli 1876 Erastvere – 30. oktoober 1930 Erastvere) oli põllumees, taluomanik, omavalitsus- ja ühistegelane ning poliitik. Konrad Arras sündis Võrumaal, Erastveres perepojana. Ta õppis aastatel 1886–1887 Erastvere vallakoolis ja aastatel 1888–1891 Kanepi kihelkonnakoolis. Ta on olnud tegev Kanepi laulu- ja mänguseltsis, oli Kanepi põllumeeste seltsi juhatuse liige ja aastatel 1906–1912 seltsi esimeheks; ta oli Kanepi piimaühisuse asutajaid ja aastatel 1909–1918 ühisuse esimeheks; oli tegev Võru põllumeeste seltsis ning Võru ja Kärgula kaubatarvitajate ühisuses. Ta oli Erastvere põllumeeste kogu asutaja ja esimees; Erastvere Ühispanga nõukogu esimees (aastast 1923); Erastvere kartuliühisuse esimees (aastast 1926). Ta oli Kartuliühisuste liidu nõukogu liige (aastatel 1923–1925 ja 1927–?). Ta oli aastatel 1902–1924 Erastvere vallavolikogu liige, aastatel 1906–1915 oli ta Erastvere vallakohtu esimees ja aastatel 1921–1924 oli ta Võru maavolikogu liige. Ta oli aastatel 1923–1926 II Riigikogu liige. 10. veebruarist 1927 aastani 1929 oli ta III Riigikogu asendusliige (August Kohveri asemel). Tema vend oli loomaarst August Arras. Milvi Hirvlaane (18.04.2019). "Tunnustatud riigimehed Arrased Erastverest". Lõuna Leht. Vaadatud 29.06.2019. Eesti avalikud tegelased: eluloolisi andmeid. Toimetanud R. Kleis, Tartu: Eesti Kirjanduse Selts, 1932 Eesti II Riigikogu. Tallinn, 1924 "Arhiivikoopia". Originaali arhiivikoopia seisuga 2. veebruar 2014. Vaadatud 19. novembril 2011.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 13. detsember 2013. Vaadatud 19. novembril 2011.{{netiviide}}: CS1 hooldus: arhiivikoopia kasutusel pealkirjana (link) Vaba Maa 13. juuli 1935 (lk. 9) Sünnipäevi Postimees 13. juuli 1936 (lk. 7) Konrad Arras 60-aastane
Texas Instruments

Texas Instruments Inc. (levinud lühend TI) on Ameerika Ühendriikide ettevõte, mis tegeleb pooljuht- ja arvutitehnoloogia arendamise ja müügiga. Ettevõte asub Texase osariigis Dallases. TI on suuruselt kolmas pooljuhitootja. Texas Instrumentsi asutasid Cecil H. Green, J. Erik Jonsson, Eugene McDermott ja Patrick E. Haggerty 1951. aastal. Tänapäeval koosneb Texas Instruments kahest peamisest allüksusest: pooljuhtide ja haridustehniliste seadmete üksusest. Ligikaudu 96 protsenti TI aastatulust teenitakse pooljuhttoodete pealt. Pooljuhtidega seotud toodete hulka kuuluvad analoog-digitaal- ja digitaal-analoogmuundurid, energia käsitlus lahendused ja analoogskeemid. TI Wireless Business Unit (WBU) loob juhtmevabu lahendusi sellistele toodetele nagu on mobiiltelefonid, e-lugerid, tahvelarvutid ja muud kandeseadmed. Juhtmevaba suhtlus on olnud TI jaoks oluline. Tänapäeval on suurel osal müüdavatel mobiiltelefonidel sees just selle ettevõtte kiip. Digital Light Processingu töötas esimesena välja 1987. aastal Texas Instrumentsi teadur Larry Hornbeck. Praegu kasutatakse seda tehnoloogiat nii telerites kui ka projektorites. Pooljuhtide divisjoni äriüksus Application Specific Products (ASP) arendab spetsiifilisi tooteid, mis varustavad digitaalse signaalitöötluse rakendusi nagu kaabelmodemid, kõne kokkusurumine ja äratundmine. TI toodab ka suures ulatuses digitaalsignaali protsessoreid ja nendele vastavat riistvara nendele kiipidele rakenduste loomiseks. Texas Instruments toodab laias valikus nii üldkasutuse kui ka reaalajas juhtimiseks mõeldud mikrokontrolleri seeriaid: MSP430, TMS320C2xxx, C24X, C28X. SMikrokontrollerite kõrval toodetakse ka mitmeid mitmetuumaliste protsessorite seeriaid. Näiteks OMAP-süsteem kiibil (systems-on-chips) on loodud väikese voolutarbega rakendustele ning seetõttu olid need algul mõeldud mobiiltelefonidele. Texas Instruments toodab suures valikus kalkulaatoreid. TI-30 kõrval (mis oli algul väga populaarne) tuli TI välja TI-8 graafiliste kalkulaatorite seeriaga, millest esimene oli TI-81, suure menu saavutas TI-83 Puls ja nüüd müüakse TI-84 Pulsi, mis on eelmise mudeliga samaväärne, kuid uuendatud. Koduleht